George Desmond Tambala

**George Desmond Tambala** O.C.D. (født 11. november 1968 i Zomba i Malawi) er en malawisk ordensgeistlig og katolsk erkebiskop av Lilongwe.
## Liv og virke
### Bakgrunn
George Desmond Tambala gikk på barneskolen i Ulongué og *Child Jesus*-gutteseminaret i Zomba fra 1983 til 1987. I 1990 sluttet han seg til de uskodde karmelitter og fullførte novisiatet i Enugu i Nigeria. Den 31. juli 1991 avla Tambala sine første løfter. Deretter studerte han filosofi i to år ved det interkongregasjonelle seminaret i Balaka og deretter katolsk teologi ved *Tangaza College* i Nairobi i Kenya.

### Prest
Etter å ha avlagt sine siste løfter den 15. august 1995, ble han presteviet den 13. april 1996 i sognekirken i Chiphaso.

Tambala virket opprinnelig som kapellan i Kapiri i bispedømmet Lilongwe. I 1998 ble George Desmond Tambala sendt til Spania, hvor han, etter videre studier ved *Centro Internacional Teresiano-Sanjuanista de Ávila* (CITeS) i Ávila og ved *Facultad de Teología del Norte de España* i Vitoria-Gasteiz, fikk lisensiat i katolsk teologi i 2000. 

Etter at han kom tilbake til sitt hjemland, underviste han i spiritualitet ved det interkongregasjonelle seminaret i Balaka og var ansvarlig for de uskodde karmelitterpostulantene som studerte der. Fra 2002 til 2008 var han superior og provinsialdelegat for se uskodde karmelitter i Malawi og nestleder for *St. John of the Cross Spirituality Centre* i Blantyre. 

I 2009 ble Tambala definitor for sitt ordenssamfunn for Afrika og Madagaskar. Fra 2015 hadde han denne rollen for Navarra-Malawi-provinsen. Han var også president for *Association of Major Superiors of Malawi* (A.M.R.I.M.).

### Biskop av Zomba
Den 15. oktober 2015 utnevnte pave Frans ham til biskop av Zomba. Den apostoliske nuntius til Malawi, erkebiskop Julio Murat, bispeviet ham den 30. januar 2016 på idrettsplassen til den katolske ungdomsskolen i Zomba; medkonsekratorer var erkebiskopen av Blantyre, Thomas Luke Msusa SMM, og erkebiskopen av Lilongwe, Tarcisius Gervazio Ziyaye.

### Erkebiskop av Lilongwe
Pave Frans utnevnte ham til erkebiskop av Lilongwe den 15. oktober 2021.  Innsettelsen fant sted den 27. november samme år. I tillegg var Tambala apostolisk administrator for det vakante bispedømmet Zomba fra 29. november 2021 til 12. august 2023.

Fra 4. februar 2022 har George Desmond Tambala også vært president for biskopskonferansen i Malawi. Han er også formann for dens utviklingskommisjon.

## Skrifter
* 
* 

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santorio (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Erkebiskop Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1785
* Pave Pius VIII (1761–1830) *1816
* Pave Pius IX (1797–1878) *1827
* Kardinal Gustav Adolf von Hohenlohe-Schillingsfürst (1823–1896) *1857
* Erkebiskop Salvatore Magnasco (1806–1892) *1868
* Kardinal Gaetano Alimonda (1818–1891) *1877
* Kardinal Agostino Richelmy (1850–1923) *1886
* Biskop Giuseppe Castelli (1871–1943) *1911
* Biskop Gaudenzio Binaschi (1883–1968) *1930
* Erkebiskop Albino Mensa (1916–1998) *1960
* Kardinal Tarcisio Bertone (1934–) *1991
* Erkebiskop Julio Murat (1965–) *2013
* Erkebiskop * George Desmond Tambala* (1968- ) *2016

## Referanser


## Eksterne lenker
*